CELEX: 32019D0213(02)
Language: lv
Date: 2019-02-06 00:00:00
Title: Komisijas Īstenošanas lēmums (2019. gada 6. februāris) par to, lai Eiropas Savienības Oficiālajā Vēstnesī publicētu vienoto dokumentu, kas minēts Eiropas Parlamenta un Padomes Regulas (ES) Nr. 1308/2013 94. panta 1. punkta d) apakšpunktā, un atsauci uz produkta specifikācijas publikāciju attiecībā uz nosaukumu vīna nozarē (“Vallegarcía” (ACVN))

13.2.2019   
               
               
                  LV
               
               
                  Eiropas Savienības Oficiālais Vēstnesis
               
               
                  C 57/10
               
            
         KOMISIJAS ĪSTENOŠANAS LĒMUMS
         (2019. gada 6. februāris)
         par to, lai Eiropas Savienības Oficiālajā Vēstnesī publicētu vienoto dokumentu, kas minēts Eiropas Parlamenta un Padomes Regulas (ES) Nr. 1308/2013 94. panta 1. punkta d) apakšpunktā, un atsauci uz produkta specifikācijas publikāciju attiecībā uz nosaukumu vīna nozarē
         (“Vallegarcía” (ACVN))
         (2019/C 57/09)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), jo īpaši tās 97. panta 3. punktu,
         tā kā:
         
                     (1)
                  
                  
                     Spānija saskaņā ar Regulas (ES) Nr. 1308/2013 II daļas II sadaļas I nodaļas 2. iedaļu ir iesniegusi pieteikumu par nosaukuma “Vallegarcía” aizsardzību.
                  
               
                     (2)
                  
                  
                     Komisija minēto pieteikumu ir pārbaudījusi saskaņā ar Regulas (ES) Nr. 1308/2013 97. panta 2. punktu un ir secinājusi, ka minētās regulas 93.–96. pantā, 97. panta 1. punktā, 100., 101. un 102. pantā norādītie nosacījumi ir izpildīti.
                  
               
                     (3)
                  
                  
                     Lai dotu iespēju iesniegt iebildumu paziņojumus saskaņā ar Regulas (ES) Nr. 1308/2013 98. pantu, Eiropas Savienības Oficiālajā Vēstnesī būtu jāpublicē tās pašas regulas 94. panta 1. punkta d) apakšpunktā minētais vienotais dokuments un atsauce uz iepriekšējās valsts procedūras gaitā publicēto produkta specifikāciju, kura tika sniegta, lai izskatītu pieteikumu par nosaukuma “Vallegarcía” aizsardzību,
                  
               IR NOLĒMUSI ŠĀDI.
         
            Vienīgais pants
            Vienotais dokuments, kas sagatavots saskaņā ar Regulas (ES) Nr. 1308/2013 94. panta 1. punkta d) apakšpunktu, un atsauce uz produkta specifikācijas publikāciju attiecībā uz nosaukumu “Vallegarcía” (ACVN) ir sniegti šā lēmuma pielikumā.
            Saskaņā ar Regulas (ES) Nr. 1308/2013 98. pantu šā lēmuma publikācija Eiropas Savienības Oficiālajā Vēstnesī dod tiesības divu mēnešu laikā pēc publicēšanas izteikt iebildumus pret šā panta pirmajā daļā norādītā nosaukuma aizsardzību.
         
         
            Briselē, 2019. gada 6. februārī
            
               
                  Komisijas vārdā –
               
               
                  Komisijas loceklis
               
               Phil HOGAN
            
         
         
            (1)  OV L 347, 20.12.2013., 671. lpp.
         
      
      
         
            PIELIKUMS
            VIENOTS DOKUMENTS
            
               “VALLEGARCÍA”
            
            
               PDO-ES-02085
            
            
               Pieteikuma iesniegšanas diena: 13.4.2015.
            
            1.   Reģistrējamais nosaukums
            
            “Vallegarcía”
            2.   Ģeogrāfiskās izcelsmes norādes veids
            
            ACVN – aizsargāts cilmes vietas nosaukums
            3.   Vīnkopības produktu kategorijas
            
            
                     
                        1.
                     
                     
                        Vīns
                     
                  4.   Vīna(-u) apraksts
            
            
               
                  Baltvīns
               
            
            Intensīvi dzeltenas krāsas baltvīns ar vidēji spēcīgu kauleņu, tropu augļu un balto ziedu aromātu. Fonā jūtama aromātisko garšaugu – lavandas, rozmarīna – aromāts, un vīnam ir grauzdējuma pēcsmarža. Garša sākumā maiga, eļļaina, bez asām notīm, svaiga un noapaļota. Pēc tam jūtams kauleņu aromāts un nedaudz rūgtena grauzdējuma pēcgarša.
            Spirta maksimālās kopējās koncentrācijas vērtība nepārsniedz attiecīgajos ES tiesību aktos noteiktās robežas.
            Vispārīgās analītiskās īpašības
            
                        Spirta maksimālā kopējā koncentrācija (tilp. %)
                     
                     
                         
                     
                  
                        Spirta minimālā faktiskā koncentrācija (tilp. %)
                     
                     
                        12,5 
                     
                  
                        Minimālais kopējais skābums
                     
                     
                        4,1  grams litrā (izteikts vīnskābē)
                     
                  
                        Maksimālais gaistošais skābums (miliekvivalentos litrā)
                     
                     
                        12,5 
                     
                  
                        Maksimālais kopējais sēra dioksīds (miligramos litrā)
                     
                     
                        160
                     
                  
               
                  Sarkanvīns
               
            
            Intensīvi sarkanas krāsas sarkanvīns ar granāta vai granāta un rubīna sarkanumu pie glāzes malas, labs krāsojums. Vidējas intensitātes sarkano augļu, Vidusjūras reģiona krūmu un minerālu aromāts vai arī aromāts ar lavandas balzamiskajām notīm un apdedzinātas koksnes smarža. Garša noapaļota, sabalansēta, nedaudz savelkoša, sākumā viegla.
            Spirta maksimālās kopējās koncentrācijas vērtība nepārsniedz attiecīgajos ES tiesību aktos noteiktās robežas.
            Vispārīgās analītiskās īpašības
            
                        Spirta maksimālā kopējā koncentrācija (tilp. %)
                     
                     
                         
                     
                  
                        Spirta minimālā faktiskā koncentrācija (tilp. %)
                     
                     
                        12
                     
                  
                        Minimālais kopējais skābums
                     
                     
                        4,2  grami litrā (izteikts vīnskābē)
                     
                  
                        Maksimālais gaistošais skābums (miliekvivalentos litrā)
                     
                     
                        20
                     
                  
                        Maksimālais kopējais sēra dioksīds (miligramos litrā)
                     
                     
                        150
                     
                  5.   Vīndarības metodes
            
            a)   
                  Galvenās vīndarības metodes
               
            
            
               Kultūraugu apsaimniekošanas prakse
            
            Visas vīnogas novāc ar rokām un liek kastēs. Vispirms vīnogas izšķiro vīndārzā ķekaru griešanas laikā, un pēc tam tās pāršķiro vīna darītavā pie šķirošanas galda uz vīnogu saņemšanas rampas.
            
               Vīndarības procesa ierobežojumi
            
            Vīnogas ievada virs tvertnes augšējās ieplūdes vietas, lai caurulēs neveidotos spiediens un vīnogas tiktu apstrādātas mazāk agresīvi.
            Kamēr vīnogas uzglabā tvertnē, vīnogu mīkstums plūst cauri cauruļu siltummainim, kur tiek pazemināta to temperatūra. Tādējādi vajadzības gadījumā tvertnes tiek saglabātas aukstas tik ilgi, cik ilgi vīndaru komanda uzskata par nepieciešamu. Šādā vīnogu macerācijā pirms raudzēšanas viss vīnogu aromāts tiek ekstrahēts ūdens šķīdumā un tiek nostabilizēta krāsa.
            Pēc aukstās macerācijas procesa baltās vīnogas presē, un iegūto misu nostādina, līdz ir iegūta nepieciešamā duļķainība (400–800 NTU). Pēc rūgšanas sākuma misas daļu, kuras lielums var katrā gadījumā atšķirties, pārlej nelietotās Francijas ozolkoka mucās, kur tā rūgst un tiek izturēta uz nogulsnēm četrus līdz sešus mēnešus. Baltvīna un sarkanvīna spirta fermentācijā izmanto gan dabīgo raugu, gan selekcionēto raugu. Baltvīns rūgst zemā temperatūrā: ne zemākā par 15 °C un ne augstākā par 26 °C. Tiek arī paturēts prātā, kāda daļa misas rūgst mucās. Sarkanvīnu raudzē temperatūrā, kas nav zemāka par 15 °C un nav augstāka par 30 °C. Tvertnē turēšanas un macerācijas laiks ilgst 7 līdz 28 dienas atkarībā no vīndaru komandas tehnoloģiskā novērtējuma.
            Sarkanvīnus pārlej manuāli. Čagas gravitācijas ietekmē – bez sūkņu izmantošanas – nonāk pneimatiskajā presē un tiek pārliktas lietotās mucās līdz degustācijai. Pēc tam kad ir iegūts visu veidu vīns (gan izspiestais vīns, gan vīns, kas iztecējis pats) un ir beigusies malolaktiskā fermentācija, visu veidu vīnu degustē vīndaru komiteja un tiek pagatavoti dažādi maisījumi. Pēc tam tos iztur Francijas ozolkoka mucās.
            Pirms laišanas tirgū vīnu iztur pudelēs noteiktu laiku, kura ilgums var būt atšķirīgs.
            b)   
                  Maksimālā raža
               
            
            
               Šķirne “Viognier”
            
            11 500 kg vīnogu no hektāra
            75 hl no hektāra
            
               Šķirne “Syrah”
            
            9 250 kg vīnogu no hektāra
            60 hl no hektāra
            
               Šķirne “Merlot”
            
            8 500 kg vīnogu no hektāra
            55 hl no hektāra
            
               Šķirne “Cabernet Sauvignon”
            
            8 500 kg vīnogu no hektāra
            55 hl no hektāra
            
               Šķirne “Cabernet Franc”
            
            11 500 kg vīnogu no hektāra
            75 hl no hektāra
            
               Šķirne “Petit Verdot”
            
            14 600 kg vīnogu no hektāra
            95 hl no hektāra
            6.   Noteiktais ģeogrāfiskais apgabals
            
            Ģeogrāfiskais apgabals ir zemesgabals ar kadastra numuru 448 Sjudadrealas provinces pašvaldības Retuerta del Bullaque 9. zonā. Apgabala platība ir 1 521 hektārs.
            7.   Galvenā(-ās) vīna vīnogu šķirne(-es)
            
            
                         
                     
                     
                        “Cabernet Sauvignon”
                     
                  
                         
                     
                     
                        “Syrah”
                     
                  
                         
                     
                     
                        “Viognier”
                     
                  8.   Saiknes vai saikņu apraksts
            
            
               Vide (dabas un cilvēkfaktori)
            
            
                        a)
                     
                     
                        Par Vallegarcia sauc ieleju ar īpašu pagulvirsmu, kas zināma ar nosaukumu Raña del Fresno un kam raksturīga īpaša augsnes veidošanās. Tāpēc vīnogām, ko audzē šajā apgabalā, ir vairākas unikālas īpašības (ļoti intensīva krāsa, aromātiskums un ilgnoturīga pēcgarša). Turklāt, ja salīdzina vīndārza Vallegarcía augsnes ar augsnēm teritorijās, kur valda līdzīgi klimata apstākļi, var secināt, ka ielejas augsnēm ir neraksturīgi augsta skābuma pakāpe un zems pH. Vīndārzs Vallegarcía ir iestādīts augsnēs, kuru klasifikācija atšķiras no visu pārējo Kastīlijas-Lamančas vīndārzu augšņu klasifikācijas. Kastīlijas-Lamančas Universitātes (UCLM) pētniecības projektā “Vīna vīnogulāju augsnes Kastīlijā-Lamančā: ietekme uz vīnogu sastāvu” (Suelos vitícolas de Castilla-La Mancha: influencia en la composición de la uva) vīndārzā Vallegarcía izpētītie profili tika ierindoti augšņu klasifikācijas (Soil Survey Staff, 2006) klasē “tipiska Palexerult augsne”, un ultisola rindas sarkano mālu augšņu tips ir raksturīgs pagulvirsmas raña augsnēm (Vidal et al., 2004). No visām pētniecības projektā izpētītajām vīna vīnogulāju augsnēm pie minētā tipa pieder tikai trīs vīndārza Vallegarcía augšņu profili. UCLM ziņojumā analizētie trīs profili P1, P2 un P3 atbilstoši Pārtikas un lauksaimniecības organizācijas (FAO) klasifikācijas sistēmai (2007) tika ierindoti attiecīgi šādās augšņu klasēs: Cutanic Alisol (Ferric, Chromic), Cutanic Alisol (Ferric, Skeletic) un Cutanic Alisol (Ferric, Skeletic).
                        Turklāt augšņu augstā skābuma pakāpe atspoguļojas vīna pH līmenī un tā garšas līdzsvarotībā.
                        Zemais kalcija saturs un augstais kvarca, dzelzs un alumīnija saturs ir pilnīgi neraksturīgs Kastīlijas-Lamančas vīna vīnogulāju augsnēm. Ir interesanti salīdzināt šo elementu saturu šajās augsnēs un tā paša apgabala kaļķakmens augsnēs, kurās parasti audzē vīnogulājus. Kā liecina Amorós et al. (2012b) dati, vīndārza Vallegarcía augsnes kalcija saturs ļoti atšķiras no kalcija satura kaļķakmens augšņu virskārtā (10,4 g ∙ kg–1 salīdzinājumā ar 230 g ∙ kg–1). Savukārt silīcija (345,9 g ∙ kg–1) un dzelzs (26,5 g ∙ kg–1) līmenis noteiktā apgabala augsnēs ir daudz lielāks nekā Kastīlijas-Lamančas vīna vīnogulāju kaļķakmens augsnēs (attiecīgi 127,5 g ∙ kg–1 un 16,65 g ∙ kg–1). Kaļķakmens augsnes virskārtā alumīnija saturs ir aptuveni 33,4 g ∙ kg–1, savukārt vīndārza Vallegarcía augsnē šis rādītājs ir 57,8 g ∙ kg–1. Zemais kalcija saturs augsnē piešķir vīndārza Vallegarcía vīnam tā raksturīgās īpašības un atšķir to no citviet Kastīlijā-Lamančā iegūta vīna.
                        Ir vērts pieminēt, ka vīndārza Vallegarcía augsnē ir augsts vidējais retzemju elementu (cērija, lantāna un neodīma) daudzums (attiecīgi 83,5 mg ∙ kg–1, 44,5 mg ∙ kg–1 un 36,5 mg ∙ kg–1) salīdzinājumā ar to vidējo daudzumu reģionā (attiecīgi 57,7 mg ∙ kg–1, 23,5 mg ∙ kg–1 un 21,6 mg ∙ kg–1) un pasaulē (attiecīgi 55 mg ∙ kg–1, 35,5 mg ∙ kg–1 un 30,5 mg ∙ kg–1). Parasti šo elementu ir vairāk skābās augsnēs nekā kaļķakmens augsnēs (Amorós et al., 2012a).
                     
                  
                        b)
                     
                     
                        Gar noteikto apgabalu tekošās Buljakes upes un tās pieteku ietekme, kā arī ieleju svaigums un kalnu nodrošinātā aizsardzība pret ziemeļu vējiem vīndārzā rada tādu mikroklimatu, kas mazina ekstremālo laikapstākļu ietekmi gan ziemā, gan vasarā. Tā ietekmē vīnogas var pareizi un pilnīgi nogatavoties.
                     
                  
                        c)
                     
                     
                        Tā kā apgabalā ir liela temperatūras atšķirība starp dienu un nakti, ko nosaka vīndārza Vallegarcía augstums virs jūras līmeņa, un liels nokrišņu daudzums salīdzinājumā ar citām reģiona daļām, vīnogām ir izcila tanīnu struktūra, kas palielina vīna piemērotību izturēšanai mucā un pudelē.
                     
                  
               Vīna apraksts
            
            Vīndārza Vallegarcía vīnam ir noapaļota garša bez asām notīm. Tam ir arī izcila tanīnu struktūra, kas to padara īpaši piemērotu nogatavināšanai un ilglaicīgai uzglabāšanai. To polifenolu vērtība var pārsniegt 50 mekv./l, bet krāsas intensitāte – 12 AU.
            Vīna intensitāti un aromātiskumu nosaka intensīvais Vidusjūras reģiona krūmu (klinšrožu, viršu) un balzamiskais (timiāna, rozmarīna, lavandas) aromāts, kā arī augsts minerālu (melnā slānekļa, kvarcīta) saturs. Šo elementu iespaidā mutē jūtama rūgta pēcgarša, kas paildzina vīna garšu.
            
               Saikne
            
            Arī noteiktā apgabala augšņu augstā skābuma pakāpe un zemais pH ir neparasts. Šīs kombinācijas iespaidā vīns mutē atstāj rūgtu pēcgaršu, kas paildzina vīna garšu.
            Ieleju svaigums un kalnu nodrošinātā aizsardzība pret ziemeļu vējiem padara klimatu maigāku un palīdz piešķirt vīnam noapaļotu garšu bez asām notīm. Lielā dienas un nakts temperatūras atšķirība, ko nosaka noteiktā apgabala augstums virs jūras līmeņa, un liels nokrišņu daudzums veicina izcilas tanīnu struktūras veidošanos vīnogās, kā rezultātā vīna polifenolu vērtība var pārsniegt 50 mekv./l, bet krāsas intensitāte – 12 AU.
            Lai gan noteikto apgabalu ieskauj ar AĢIN “Castilla” apzīmēto produktu ražošanas apgabals, tā īpašības ievērojami atšķiras no noteiktā kaimiņapgabala īpašībām turpmāk minēto iemeslu dēļ.
            
               Dabas faktori
            
            Pagulvirsma raña ar tai raksturīgo augsto skābuma pakāpi un zemo pH, kā arī ieleju svaigums, lielais nokrišņu daudzums un kalnu nodrošinātā aizsardzība pret ziemeļu vējiem rada tādu mikroklimatu, kas ļoti atšķiras no kaimiņapgabalā valdošā.
            Lielā atšķirība starp augsnes virskārtas un apakškārtas pH (2. profilā maksimālā atšķirība bija 4,1 punkts (pH 8,9 horizontā Ap, pH 4,8 horizontā Btg1)), kā arī zemais kalcija saturs, augstais kvarca, dzelzs un alumīnija saturs un lielais retzemju elementu saturs atšķir vīndārzu Vallegarcía no pārējās Kastīlijas-Lamančas.
            
               Cilvēkfaktori
            
            Visacīmredzamākās atšķirības starp vīna ražošanas metodēm vīndārzā Vallegarcía un kaimiņapgabalos, kuros tiek ražots ar AĢIN “Castilla” apzīmētais vīns, ir šādas:
            
                         
                     
                     
                        AĢIN “Castilla”
                     
                     
                        “Vallegarcía”
                     
                     
                        Atšķirības
                     
                  
                        Baltvīni
                     
                     
                        ≥ 9 % tilp.
                     
                     
                        ≥ 12 % tilp.
                     
                     
                        Augstāka spirta tilpumkoncentrācija
                     
                  
                        Sarkanvīni
                     
                     
                        ≥ 10 % tilp.
                     
                     
                        ≥ 12 % tilp.
                     
                     
                        Augstāka spirta tilpumkoncentrācija
                     
                  
                        Sarkanvīni
                     
                     
                        ≤ 18 mekv./l
                     
                     
                        ≤ 20 mekv./l
                     
                     
                        Lielāks gaistošais skābums
                     
                  
                        Baltvīni
                     
                     
                        ≤ 16 000  kg/ha
                     
                     
                        ≤ 11 500  kg/ha
                     
                     
                        Mazāks produkcijas daudzums no hektāra
                     
                  
                        Sarkanvīni
                     
                     
                        ≤ 16 000  kg/ha
                     
                     
                        ≤ 14 600  kg/ha
                     
                     
                        Mazāks produkcijas daudzums no hektāra
                     
                  
                         
                     
                     
                         
                     
                     
                        > 50 mekv./l
                     
                     
                        Vairāk polifenolu
                     
                  
                         
                     
                     
                         
                     
                     
                        > 12 AU
                     
                     
                        Vairāk krāsas
                     
                  Apgabala robežas tika noteiktas, pamatojoties uz tā vidi (pagulvirsmu raña ar tās augsto skābuma pakāpi un zemo pH, kā arī kalnu nodrošināto aizsardzību). Šajā apgabalā vīnu ražo tikai viena vīna darītava, un tā pieder pieteikuma iesniedzējam.
            Ir vērts norādīt, ka noteiktā apgabala platība ir 1 521 hektārs un apgabalā nav citu vīnogulāju un vīna darītavu, kā vien tie, kas pieder pieteikuma iesniedzējam.
            Turklāt citi ražotāji varēs izmantot reģistrēto nosaukumu, ja tie nākotnē sāks darboties noteiktajā ģeogrāfiskajā apgabalā, ja vien viņi ievēros specifikācijā izklāstītos nosacījumus. Tas ir pilnīgi iespējams, jo noteiktais apgabals aptver 1 521 hektāru, tāpēc tajā pietiek vietas vēl citām vīna darītavām.
            9.   Būtiski papildu nosacījumi
            
            
               Tiesiskais regulējums:
            
            valsts tiesību aktos.
            
               Papildu nosacījuma veids:
            
            iepakošana noteiktajā ģeogrāfiskajā apgabalā.
            
               Nosacījuma apraksts
            
            Vīns jāpilda pudelēs ražošanas apgabalā, jo ražošanas process vienmēr noslēdzas ar vēl vienu posmu – izturēšanu pudelē. Šajā periodā notiek reducēšanas process, kas uzlabo vīna kvalitāti, novedot vīna garšu līdz pilnībai. Vīns ir gatavs patēriņam, kad tas ieguvis organoleptiskās īpašības, kuras katra veida vīnam ir izklāstītas specifikācijā.
            
               Saite uz produkta specifikāciju
            
            http://pagina.jccm.es/agricul/paginas/comercial-industrial/consejos_new/pliegos/Pliego_Condiciones_Vallegarcia_20180719.pdf